ཟླ་༦པའི་ཚེས་༢༠ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།དེ་སྔོན་ཨ་རིས་ཨི་ཛེ་རིལ་གྱི་རྒྱབ་ཏུ་ལངས་ནས།ཇུ་རུ་སི་ལམ་དེ་ཨི་ཛེ་རིལ་གྱི་རྒྱལ་སར་ངོས་འཛིན་ཐོགཨ་རིའི་གཞུང་ཚབ་དེ་གར་གནས་སྤོ་བྱེད་རྒྱུ་ཐག་གཅོད་བྱེད་སྐབས།མཉམ་འབྲེལ་རྒྱལ་ཁབ་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནང་དུ།ཨ་རི་ལ་སྐྱོན་བརྗོད་དྲག་པོ་བྱས་ཡོད་པ་དང་།ཉེ་ཆར་ཊོམ་གྱི་སྲིད་གཞུང་གིས་མེག་སི་ཀོ་དང་ཨ་རིའི་ས་མཚམས་སུ།ཁྲིམས་འགལ་གྱི་གནས་སྤོ་བ་དང་དེ་དག་གི་ཕྲུ་གུ་རྣམས་ཁ་བྲལ་བཏང་ནས་བཀག་ཉར་བྱས་པར།མཉམ་འབྲེལ་རྒྱལ་ཁབ་དང་རྒྱལ་སྤྱིའི་ཁྱོན་ཡོངས་ནས་སྐྱོན་བརྗོད་ཤུགས་ཆེན་བྱས་རྗེས།ཨ་རིས་མཉམ་འབྲེལ་རྒྱལ་ཁབ་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནི།ཕྱོགས་ལྷུང་ལྡན་པའི་ལྷན་ཚོགས་ཤིག་ཡིན་པ་དང་།དེའི་ལས་དོན་བྱེད་ཕྱོགས་ལེགས་བཅོས་མ་བྱས་བར་དུ།ཚོགས་མི་ནས་ཕྱིར་འཐེན་བྱེད་རྒྱུ་ཡིན་པའི་གསལ་བསྒྲགས་སྤེལ་འདུག